Document ID: 32004D0539

ODLOČBA KOMISIJE
z dne 1. julija 2004
uvedbi prehodnega ukrepa za izvajanje Uredbe (ES) št. 998/2003 Evropskega parlamenta in Sveta o zahtevah zdravstvenega varstva živali, ki se uporabljajo za netrgovske premike hišnih živali
(notificirana pod dokumentarno številko K(2004) 2365)
(Besedilo velja za EGP)
(2004/539/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 998/2003 Evropskega parlamenta in Sveta, z dne 26. maja 2003, o zahtevah zdravstvenega varstva živali, ki se uporabljajo za netrgovske premike hišnih živali, in o spremembi Direktive Sveta 92/65/EGS (1), ter zlasti člena 21 Direktive,
ob upoštevanju naslednjega:
(1)
Uredba (ES) št. 998/2003 o uvedbi veterinarskih pogojev, ki se uporabljajo za netrgovske premike hišnih živali, se uporablja od 3. julija 2004.
(2)
Kljub ukrepom, ki so bili sprejeti, da bi olajšali prehod s trenutnih pogojev na pogoje, ki so bili določeni z Uredbo (ES) št. 998/2003, zahteva njeno uresničevanje predvsem dostopnost potnega lista v vseh uradih za veterino, izdajanje novih vzorcev uvoznih potrdil za vstop iz tretjih držav ter testiranje po cepljenju za živali iz tretjih držav, ki niso navedene v Delu C Priloge II k Uredbi (ES) št. 998/2003.
(3)
Zdi se, da kljub prizadevanjem držav članic v zvezi s temi pogoji, še vedno ostajajo nekatere negotovosti, zlasti ob upoštevanju velikega števila ljudi, ki nameravajo v tem obdobju potovati s svojo hišno živaljo na poletne počitnice. Zato lahko pride v obdobju najpogostejših premikov hišnih živali v letu do številnih upravnih težav.
(4)
Zato je priporočljivo, da se uporaba trenutno veljavnih nacionalnih pogojev po potrebi ohrani še določeno obdobje. Posledično so v tem obdobju dovoljeni premiki v skladu z Uredbo (ES) št. 998/2003 ali z nacionalnimi predpisi, ki so veljali pred 3. julijem 2004. Iz tega sledi, da je treba odstopanja od Odločb Komisije 2003/803/ES (2) in 2004/203/ES (3), določena v Odločbi Komisije 2004/301/ES, glede oblike potrdil in potnih listov, ki se uporabljajo za netrgovske premike psov, mačk in belih dihurjev, preložiti.
(5)
Ukrepi, predvideni v tej odločbi, so v skladu z mnenjem Stalnega odbora za živilsko verigo in zdravje živali -
SPREJELA NASLEDNJO ODLOČBO:
Člen 1
Brez poseganja v drugi odstavek člena 25 Uredbe (ES) št. 998/2003, države članice do 1. oktobra 2004 omogočijo vstop na svoje ozemlje hišnim živalim tistih vrst, ki so navedene v Prilogi I k navedeni uredbi, v skladu z nacionalnimi pravili, ki so veljala pred 3. julijem 2004.
Člen 2
V členu 1, prvem odstavku, točka (a) Odločbe 2004/301/ES se datum „3. julij 2004“ nadomesti z datumom „1. oktober 2004“.
Člen 3
Ta odločba je naslovljena na države članice.
V Bruslju, 1. julija 2004

Labels: 0
8
6